# Pasta

* Per a altres significats, vegeu «Pasta (desambiguació)».
La pasta és un tipus d'aliment elaborat amb una massa, l'ingredient bàsic de la qual és la farina de blat barrejada amb aigua, i a la qual es pot afegir sal, ou o altres ingredients, conformant un producte que generalment es cou en aigua bullent. En la seua elaboració, habitualment s'utilitza l'espècie Triticum durum o blat dur.

## Característiques nutritives

El principal component nutritiu són els hidrats de carboni i una petita part de proteïna, sobretot si va acompanyada de carn, formatge o quelcom de greix, quan és cuinada amb una mica d'oli. Les pastes també aporten algunes vitamines del grup B, sobretot les pastes de colors que, a part de l'aspecte estètic, utilitzen hortalisses com els espinacs (verd) o el tomàquet (vermell o taronja). Si no s'afegeix res la pasta té un color cru, amb un to groguenc.

## Tipus de pasta

La pasta pot ser: fresca o seca. En funció de la llargària s'anomenen:

### "Pastes allargades" (pasta lunga)

* Fideus prims: allargats de secció circular, però molt prims
* espagueti: allargats i amb secció circular i spaghettini
* tallarí: similars als espagueti però amb secció rectangular o plana
* pappardelle: és una banda plana de fins i tot 2,5 cm d'ample
* fettuccine: allarga i plana, de 6 mm d'ample
* fusilli lunghi
* tagliatelle: similar als fettuccini però més fins
* linguine ("petites llengües"): similar als fettuccini, però de 3 mm d'ample
* bucatoni ("foradades"): espagueti gruixut buidat en el centre
* bucatini ("foradades"): similar als bucatoni però menys gruixuts
* cabells d'àngel (capellini)

### Vetes (fettucine)

fideus plans, tagliatelles, 'tonnarelli, fettuccine, tagliolini, paglia e fieno (palla i fe)

### "Pastes curtes"

* fideu: allargat en forma de corda curta
* macarró o macaroni: amb forma de tub estret, corb o dret
* rigatoni: macarrons estriats
* penne: macarró estriat a la seva cara exterior
* espiral o fusilli: de forma helicoidal d'uns 4 cm de llarg
* llacet: en forma de corbata de llacet
* rotini: similar als fusilli però més curts
* galet: en forma de caragol

### Tubs (tubi)

cavatappi ("llevataps"), penne lisce (galons), penne rigate (ratllades), penne ziti, pennoni, garganelli. chifferi, gigantoni, rigatoni

### Tubs en colze (tubi)

macarrons curts, conchiglie, pipa (lisce, rigate…)

### "Pastes farcides" (pasta ripiena)

Existeixen també varietats que es caracteritzen per ser farcides com són el caneló i la lasanya, plats que s'acompanyen amb carn picada, beixamel, verdures o altres farcits i salses.
S'usen també discs de massa fina, d'entre 8 i 13 cm de diàmetre, tallats a mà o amb màquines talladores o troqueladoras, utilitzats per a conformar arrebossades de diferents farcits. Quan es compra aquest tipus de pasta, normalment ja ve farcida industrialment sigui pasta fresca o seca, contràriament als canelons o la lasanya on la pasta són làmines.
Entre els que es venen farcits industrialment o s'han de farcir amb la pasta essent fresca hi ha:
* ravioli: amb forma de paquet quadrat amb la vora normalment plena de pics
* tortellini (/tortel·lini/): amb forma de rotlle nuat dins del qual s'inclou un farcit de carn, formatge o altres ingredients, tortelloni
* panzerotti
* cappelletti
* agnolotti ([aŋoˈlɔtti]): s'assemblen als raviolis però amb la vora arrodonida
* pansoti
* pierogi
* pelmeni
* ravioli, ravioles, raviolini
* jiaozi (xinès)

### Pasta de fantasia, farcides i perfumades

* gocchi, malloreddus, caragols, orelles, radiadors, crestes de gall
* conquilles o petxines de talles i formes diverses
* roda, hèlix, strozzapreti, llaços o farfalle (papallones)

### Pasta de potatges (pasta per minestra)

accini di pepe, alfabetini, anelli, farfaline, quadrucci, ramen, risoni, la mian, stelline, tubetti, vermicelli.

## Vegeu també

* Pierogui
* Kluski

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.154. DL M-50.522-2002. ISBN 84-8332-391-5 [Consulta: 6 desembre 2014].
* ↑ Pedrittoni, Guido. Cucina Toscana (en italià). Giunti Editore, 2010, p. 37. ISBN 884403946X.

## Enllaços externs

* Tipus de pasta (en anglès i italià)
Viccionari